Document ID: 32008R0572

KOMISSION ASETUS (EY) N:o 572/2008,
annettu 19 päivänä kesäkuuta 2008,
asetuksen (EY) N:o 1238/95 muuttamisesta siltä osin kuin on kyse yhteisön kasvilajikevirastolle maksettavista vuosittaisista maksuista ja teknisiin tutkimuksiin liittyvistä maksuista sekä maksutavasta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön kasvinjalostajanoikeuksista 27 päivänä heinäkuuta 1994 annetun neuvoston asetuksen (EY) N:o 2100/94 (1) ja erityisesti sen 113 artiklan,
on kuullut yhteisön kasvilajikeviraston hallintoneuvostoa,
sekä katsoo seuraavaa:
(1)
Yksityiskohtaisista säännöistä neuvoston asetuksen (EY) N:o 2100/94 soveltamiseksi maksuissa yhteisön kasvilajikevirastolle 31 päivänä toukokuuta 1995 annetussa komission asetuksessa (EY) N:o 1238/95 (2) vahvistetaan yhteisön kasvilajikevirastolle, jäljempänä ’virasto’, maksettavat maksut ja tällaisten maksujen suuruus.
(2)
Viraston taloudellinen varanto oli saavuttanut tason, joka ylitti sen toimien jatkuvuuden varmistamiseen tarvittavan tason. Tästä syystä vuotuisia maksuja ja teknisiin tutkimuksiin liittyviä maksuja alennettiin. Viraston taloudellinen varanto on nyt laskenut asianmukaiselle tasolle, ja sen vuoksi tuloja olisi jälleen nostettava tasolle, joka on riittävä tasapainottamaan viraston talousarvion. Tämän saavuttamiseksi vuotuisia maksuja ja teknisiin tutkimuksiin liittyviä maksuja olisi korotettava.
(3)
Uusien lajikkeiden osalta koristekasvien teknisiin tutkimuksiin liittyvistä maksuryhmistä saatujen kokemusten perusteella voidaan todeta, että joitakin maksuryhmiä on syytä muuttaa.
(4)
Jotta maksujen ja lisämaksujen suorittaminen helpottuisi, olisi sallittava maksukorttien käyttö viraston pääjohtajan vahvistamin edellytyksin ja rajoituksin.
(5)
Samalla olisi korvattava kaikkialla asetuksessa (EY) N:o 1238/95 termi ’ecu’ termillä ’euro’.
(6)
Sen vuoksi asetusta (EY) N:o 1238/95 olisi muutettava.
(7)
Tässä asetuksessa säädetyt toimenpiteet ovat yhteisön kasvinjalostajanoikeuksia käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1238/95 seuraavasti:
1)
Korvataan 1 artiklan 2 kohdassa sana ’ecuina’ sanalla ’euroina’.
2)
Korvataan 3 artiklan 2 kohdan a, b ja c alakohta seuraavasti:
”a)
antamalla tai lähettämällä euroina maksettavaksi asetetun varmennetun sekin;
b)
siirtämällä euroina viraston siirtotilille;
c)
maksamalla euroina virastossa olevalle tilille; tai
d)
maksamalla maksukortilla.”
3)
Korvataan 7 artiklan 1 kohdassa, 8 artiklan 1 kohdassa, 10 artiklan 1 kohdan a, c ja d alakohdassa, 11 artiklan 1 kohdassa, 13 artiklan 3 kohdassa sekä 14 artiklan 2 ja 4 kohdassa sana ’ecu’ sanalla ’euro’.
4)
Korvataan 9 artiklan 1 kohta seuraavasti:
”1. Virasto perii yhteisön kasvinjalostajanoikeuksien omistajalta, jäljempänä ’omistaja’, jokaisena vuonna, jona hänellä on yhteisön kasvinjalostajanoikeudet, maksun, jäljempänä ’vuosimaksu’, jonka suuruus vuonna 2009 ja sitä seuraavina vuosina on 300 euroa.”
5)
Korvataan asetuksen (EY) N:o 1238/95 liite I tämän asetuksen liitteellä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2009.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä kesäkuuta 2008.

Labels: 2
4
7
6
15